१. उदार श्री रामजी कबन्ध केँ गति दय शबरीजीक आश्रम मे पधारलाह। शबरीजी श्री रामचन्द्रजी केँ घर आयल देखि मुनि मतंगजीक वचन मोन पाड़ैत खूब प्रसन्न भ' गेलीह। (मुनि मतंगजी शबरीजीक भगवान् प्रति समर्पण आ ऋषि-मुनिजन लोकनिक सेवाक भाव, आजीवन समर्पण सँ प्रभावित भ' कहने रहथिन जे भगवान् स्वयं अहाँक पास एक दिन अवश्य अओता। )
४. शबरी कहलखिन - "हे रघुनाथजी! अपने पंपा नामक सरोवर पर जाउ। ओतय अहाँ केँ सुग्रीव सँ मित्रता होयत। हे देव! हे रघुवीर! ओ सब हाल बतायत। हे धीरबुद्धि! अहाँ सब किछु जानितो हमरा सँ पुछैत छी! " बेर-बेर प्रभुक चरण मे सिर नमाकय, प्रेम सहित ओ सब कथा सुनौलीह।
 ५.
 छंद :
कहि कथा सकल बिलोकि हरि मुख हृदय पद पंकज धरे।
 नर बिबिध कर्म अधर्म बहु मत सोकप्रद सब त्यागहू।
 सब कथा कहिकय भगवान् केर मुखक दर्शन कय, हुनकर चरणकमल केँ धारण कय लेलीह आ योगाग्नि सँ देह केँ जराकय त्याग करैत ओ ओहि दुर्लभ हरिपद मे लीन भ' गेलीह जाहिठाम सँ घुरनाय नहि होइत अछि। तुलसीदासजी कहैत छथि जे अनेकों प्रकारक कर्म, अधर्म आ बहुतो रास मत - ई सब शोकप्रद अछि, हे मनुष्य लोकनि! एकरा सब केँ त्यागि दिअ आ विश्वास कय केँ श्री रामजीक चरण मे प्रेम करू।
 ६. जे नीच जाति के आर पाप सभक जन्मभूमि रहथि, एहेन स्त्री केँ सेहो जे मुक्त कय देलनि, अरे महादुर्बुद्धि मन! तूँ एहेन प्रभु केँ बिसरिकय सुख चाहैत छँ?
 ९. आब प्रभु श्री रामजी पंपा नामक सुन्दर आर गहींर सरोवरक तीर पर पहुँचि गेलाह। ओकर जल सन्त लोकनिक हृदय जेहेन निर्मल अछि। मन केँ हरण करयवला सुन्दर चारि गोट घाट बनल अछि। तरह-तरह के पशु जहाँ-तहाँ जल पी रहल अछि। मानू उदार दानी पुरुषक घर याचकक भीड़ लागल हो! भौंराक गुंजार भेरी आर शहनाई थिक। शीतल, मंद आर सुगंधित हवा मानू दूत केर काज लयकय आयल अछि। एहि प्रकारे चतुरंगिणी सेना संग लय कामदेव सब केँ चुनौती दैत विचरण कय रहला अछि।
 १०. घनगर पुरइन (कमल केर पत्ता) केर ओट मे जलक जल्दी पता नहि चलैछ। जेना माया सँ झाँपल रहबाक कारण निर्गुण ब्रह्म नहि देखाइत छथि। ओहि सरोवरक अत्यंत अथाह जल मे सब मछरी सब सदा एकरस (एक समान) सुखी रहैत अछि। जेना धर्मशील पुरुष लोकनि केँ सब दिन सुखपूर्वक बितैत अछि। ओहि मे रंग-बिरंगक कमल खिलल अछि। बहुतो रा भौंरा सब मधुर स्वर सँ गुंजार कय रहल अछि। जलक मुर्गा आर राजहंस बाजि रहल अछि, मानू प्रभु केँ देखिकय हुनकर प्रशंसा कय रहल हो। चक्रवाक, बगुला आदि पक्षी सभक समुदाय देखिते बनैत अछि, ओकर वर्णन नहि कयल जा सकैछ। सुन्दर पक्षी सभक बाजब बड सोहाओन लगैछ, मानू रस्ता मे जाइत पथिक केँ बजा लैत हो।
 ११. ओहि झील (पंपा सरोवर) केर समीप मुनि लोकनि आश्रम बना रखने छथि। ओकर चारू दिश वन केर सुन्दर वृक्ष सब छैक। चम्पा, मौलसिरी, कदम्ब, तमाल, पाटल, कटहल, ढाक आ आम आदि - कोयली सब 'कुहू' 'कुहू' केर शब्द कय रहल छैक। ओकर रसगर बोली सुनिकय मुनियो सभक ध्यान टुटि जाइत छन्हि।
 १२. फल सँ लदल आ झुकल गाछ सब पृथ्वी सँ सटि गेल छैक, जेना परोपकारी पुरुष सब पैघ सम्पत्ति पाबिकय (विनय सँ) झुकि जाइत छथि।
 १३. श्री रामजी अत्यन्त सुन्दर सरोवर देखिकय स्नान कयलनि आ भाइ लक्ष्मणजी सहित बैसि रहलाह। पुनः ओतय सब देवता आर मुनि लोकनि अयलाह आ स्तुति कयकेँ अपन-अपन धाम केँ चलि गेलाह। कृपालु श्री रामजी परम प्रसन्न बैसल छोट भाइ लक्ष्मणजी सँ रसगर कथा सब कहि रहल छथि।
 हरिः हरः! ! 